Gab Weis
De Gab Weis (Gabriel Weis), gebuer de 5. Oktober 1926 zu Stengefort, a gestuerwen de 14. Oktober 1994 an der Stad Lëtzebuerg, war e lëtzebuergesche Comic-Zeechner a Moler.

Nom Péil Schlechter war de Gab Weis deen zweete Lëtzebuerger, deen eege Comics gezeechent a getext huet.

De Gab Weis huet 1945 ugefaangen, fir d'Luxemburger Wort ze zeechnen. Ee Joer drop huet en och fir d'Familienblatt, de Baurekalenner an de Marienkalender ze schaffen. Am selwechte Joer gouf de Weis vun der Lëtzebuerger Revue engagéiert fir all Woch eng Witzsäit ze maachen, déi vun 1946 bis 1951 erauskoum. Och an de Cahiers luxembourgeois an anere Publikatioune vum Raymond Mehlen waren Zeechnunge vum Weis ze fannen.

No enger kuerzer Comic-Serie, Edelmut und Roselinde, koum 1952 déi éischt Comic-Aventure vum Weis senger bekanntster Figur eraus, dem Mil.

Hien huet och Landschaftsbiller an der Aquarell-Technik gemoolt.

Bibliographie 
 Haas L., Comics in, aus und über Luxemburg, Esch-sur-Alzette, Éditions Schortgen, 2007.
 Wir stellen vor: Gab Weis, Revue Nr51 vum 19. Dezember 1953 S.14-15 mat 10 Fotoen

Kuckt och 
 Lëscht vu lëtzebuergesche Konschtschafenden

Lëtzebuergesch Comicszeechner
Lëtzebuergesch Moler
Gebuer 1926
Gestuerwen 1994